Коллективизаци ечу кӀошташкахь, инструкцица, кулакашкара схьабоккхура «белхан гӀирс, даьхний, бахаман а, дахаран а гӀишлош, сурсаташ даран а, йохк-иэцаран а предприятеш, тӀаьхьалон дӀаехкина юург, йол, хӀу, совбаьлла чура бахам, ткъа иштта ахча а». Керлачу меттигехь дӀатарвала хӀоттийна барам бара «500 сом доьзална» (ст. 5). Банкан книжкаш финансийн халкоматан меженашка дӀаялархьама схьайохура, банке диллина ахча а, закъалтан хӀума йиллина луш долу ссуда а сацадора (ст. 7). Пайш а, банке диллина ахча а схьадоккхура, церан дай хилларш юкъара бохура ерриг кепара кооперацешна (ст. 8).